Programa sa Pagbabantay at Pagtugon sa Nakakahawang Sakit (Communicable Disease Surveillance and Response Program) Ano ang gagawin kung nalantad ka sa sinumang kumpirmadong may sakit na coronavirus (COVID-19) Kung nalantad ka sa sinumang kinumpirma sa laboratoryo na may COVID-19, sundin ang mga hakbang sa ibaba para sa iyong 14 na araw na panahon ng pag-quarantine para maiwasan ang pagkalat ng sakit sa ibang tao kung sakaling magkasakit ka. Ano ang sakit na coronavirus 2019 (COVID-19)? Ang COVID-19 ay isang sakit sa baga na dulot ng isang bagong virus na tinatawag na SARS-CoV-2. Ang mga pinakakaraniwang sintomas ng sakit ay lagnat, ubo, at kakapusan ng hininga. Nagkakaroon ng hindi malalang sakit ang karamihan sa mga taong may COVID-19, ngunit lumalala ang sakit ng ilan at maaaring kailanganin nilang maospital. Bakit ako inilalagay sa quarantine at ano ang ibig sabihin nito para sa akin? Inilalagay ka sa quarantine dahil nalantad ka sa sinumang may COVID-19 habang may sakit siya. Sa panahon ng iyong pag-quarantine, dapat kang manatili sa bahay at mag-obserba sa iyong kalusugan para sa lagnat, ubo, kakapusan ng hininga, kawalan ng panlasa/pang-amoy, o iba pang sintomas sa paghinga. Obserbahan ang sarili sa loob ng 14 na araw matapos kang huling malantad sa taong may sakit na COVID-19. Sa loob ng 14 na araw na ito, hindi ka dapat pumasok sa trabaho o sa paaralan, hindi ka dapat magpapasok ng bisita o pumunta sa mga bahay ng iba pang tao, at dapat mong iwasan ang mga pampublikong lugar. Paano natukoy ng Distrito ng Kalusugan ng Snohomish (Snohomish Health District) na nalantad ako? Sa pangkalahatan, kailangan mong malapit na makasalamuha ang isang taong may sakit para mahawa ka. Natukoy ka bilang isang taong nagkaroon ng malapitang pakikisalamuha sa isang kumpirmadong kaso ng COVID-19. Kabilang sa malapitang pakikisalamuha ang: Paninirahan sa iisang sambayahan kasama ang taong may COVID-19, • Pangangalaga para sa sinumang may COVID-19, • Pagiging nasa loob ng 6 na talampakang distansya mula sa taong may COVID-19 sa loob ng 15 minuto (sa kabuuan) o higit pa, O Pagkakaroon ng direktang kontak sa mga likido mula sa taong may COVID-19 (hal., naubuhan, nahalikan, paggamit ng parehong kagamitan sa pagkain, paggamit ng parehong gamit, atbp.). Mas mataas ba ang aking panganib na magkaroon ng malubhang impeksyon? Kung mayroon ka ng alinman sa mga kondisyon sa ibaba at isa kang malapit na nakasalamuha ng kumpirmadong kaso ng COVID-19, maaaring mas mataas ang iyong panganib na magkaroon ng malubhang impeksyon. Tumawag sa iyong provider ng pangangalagang pangkalusugan para makatanggap ng karagdagang patnubay at mga rekomendasyon. 60 taong gulang pataas, • Buntis, Sangay ng Mga Serbisyo sa Pagpigil (Prevention Services Division) 3020 Rucker Ave, Suite 202 Everett, WA 98201-3900 Fax: 425.339.8706 Tel: 425.339.5278
Programa sa Pagbabantay at Pagtugon sa Nakakahawang Sakit (Communicable Disease Surveillance and Response Program) Mahina ang immune system, • Iba pang umiiral na kondisyon sa kalusugan Ano ang dapat kong gawin kung may sakit ako ngayon o kung magkakasakit ako sa panahon ng pag-quarantine ko? Kung may sakit ka ngayon o nagkaroon ka ng lagnat, ubo, kakapusan ng hininga, o iba pang sintomas ng COVID-19 (kahit na hindi malubha ang iyong mga sintomas), mangyaring tumawag sa iyong provider ng pangangalagang pangkalusugan at magpasuri para sa COVID-19. Dapat kang patuloy na manatili sa bahay at lumayo sa ibang tao. Subukang panatilihin ang hindi bababa sa 6 na talampakang layo mula sa ibang taong kasama mo sa bahay. Sangay ng Mga Serbisyo sa Pagpigil (Prevention Services Division) 3020 Rucker Ave, Suite 202 Everett, WA 98201-3900 Fax: 425.339.8706 Tel: 425.339.5278
Programa sa Pagbabantay at Pagtugon sa Nakakahawang Sakit (Communicable Disease Surveillance and Response Program) Ano ang dapat kong gawin kung wala akong sakit ngayon? Dapat kang manatili sa bahay at mag-obserba sa iyong kalusugan para sa mga sintomas ng COVID-19 sa buong 14 na araw na panahon ng pag-quarantine. Hindi ka dapat pumasok sa trabaho o sa paaralan, hindi ka dapat magpapasok ng bisita, hindi ka dapat pumunta sa mga bahay ng iba pang tao, at dapat mong iwasan ang mga pampublikong lugar. Kung isa kang essential worker, maaari kang magpatuloy sa pagpasok sa trabaho hangga't hindi ka magkakaroon ng mga sintomas (kahit ang hindi malalang sintomas ay hindi maaari) o makakatanggap ng positibong resulta sa pagsusuri. Ano ang dapat kong gawin kung nabakunahan na ako laban sa COVID-19? Itinuturing kang ganap na nabakunahan para sa COVID-19 kapag ≥2 linggo na ang nakalipas mula noong tumanggap ka ng pangalawang dosis sa isang seryeng may 2 dosis (Pfizer o Moderna), o ≥2 linggo na ang nakalipas mula noong tumanggap ka ng bakunang may isang dosis (Janssen). Kung ganap ka nang nabakunahan at mayroon kang anumang sintomas na katulad ng sa COVID- 19, dapat mong ibukod ang iyong sarili mula sa iba pang tao at magpasuri. Kung ganap ka nang nabakunahan at wala kang mga sintomas na tulad ng sa COVID, hindi mo kailangang mag-quarantine. Dapat pa ring mag-obserba ang mga ganap na nabakunahang taong hindi magka-quarantine para sa mga sintomas ng COVID-19 sa loob ng 14 na araw matapos ang pagkakalantad. Inirerekomenda ring magpasuri ka 3-5 araw pagkatapos ng pagkakalantad. Kung hindi ka pa ganap na nabakunahan (ayon sa kahulugan sa itaas), dapat kang mag- quarantine sa loob ng 14 na araw at mag-obserba para sa mga sintomas. Kung isa kang essential worker, maaari kang magpatuloy sa pagpasok sa trabaho sa panahon ng pag-quarantine, hangga't hindi ka magkakaroon ng mga sintomas (kahit ang hindi malalang sintomas ay hindi maaari) o makakatanggap ng positibong resulta sa pagsusuri. Ano ang dapat kong gawin kung may emergency ako at kailangan ko ng agarang medikal na pangangalaga? Kung may medikal na emergency ka, dapat kang tumawag sa 911. Ipaalam sa ipapadalang tauhan na maaaring nalantad ka sa COVID-19. Kung maaari, magsuot ng facemask bago dumating ang mga pang- emergency na medikal na serbisyo o isuot ito kaagad pagkarating nila. Sangay ng Mga Serbisyo sa Pagpigil (Prevention Services Division) 3020 Rucker Ave, Suite 202 Everett, WA 98201-3900 Fax: 425.339.8706 Tel: 425.339.5278